**ПОДАЦИ О ПРЕДМЕТУ ЈАВНЕ НАБАВКЕ**

Предмет јавне набавке бр. 4/25 је набавка услуга –Услуге одржавања, сервисирања и поправке апарата и опреме у ресторану

Набавка се спроводи ради доделе уговора о јавној набавци.

Набавка је обликована по партијама.

Набавка се спроводи за 5 партија:

Партија 1 – Одржавање, сервис и поправка расхладних уређаја

Партија 2 – Oдржавање, сервис и поправка машина у кухињи

Партија 3 – Одржавање, сервис и поправка конвектомата

Партија 4 – Oдржавање, сервис и поправка машина за прање судова и чаша

Партија 5 – Одржавање, сервис и поправка опреме у термичком блоку кухиње

**ЦПВ ознака:** **50882000** - Услуге поправке и одржавања опреме за ресторане

**Врста и опис услуга** које су предмет набавке дати су у Обрасцу структуре понуђене цене која је саставни део конкурсне документације.

**РОК ВАЖЕЊА ПОНУДЕ**

Рок важења понуде је минимум 60 дана од дана отварања понуда.

**УСЛОВИ ПЛАЋАЊА**

Рок плаћања је од 15 дo 45 дана од дана пријема исправне фактуре, на основу документа који испоставља Пружалац услуга, а којим је потврђено извршење услуга.

Плаћање се врши уплатом на рачун Пружаоца услуга.

Понуђачу није дозвољено да захтева аванс.

**МЕСТО ИЗВРШЕЊА УСЛУГA**

**За све партије:**

Место извршења услуга је адреса наручиоца: Специјална болница за рехабилитацију “РибарскаБања”, Рибарска Бања бб.

Уколико апарат не може да се сервисира у просторијама Наручиоца, омогућиће се пружаоцу услуга да апарат или део апарата сервисира у свом сервису. Том приликом се потписује реверс. У том случају одношење и враћање уређаја организује пружалац услуге без икакве накнаде и наплаћивања трошкова транспорта. Рок за поправку и враћање апарата не може бити дужи од 3 радна дана.

**Период извршења услуга: 12 месеци од дана закључења уговора**

**ВАЛУТА И ЦЕНА**

**За све партије:**

Цена мора бити изражена у динарима без пореза на додату вредност и са порезом на додату вредност.

Услуге одржавања, сервисирања и поправке апарата и опреме обухвата цену рада и трошкове доласка. Понуђач ће посебно исказати цену радног сата и посебно ће исказати трошкове доласка. Понуђачу ће се признати фактурисање уграђених резервних делова. У вредност понуде понуђач је дужан да укључи и урачуна све припадајуће трошкове. Наручилац неће признати било какве додатне трошкове који би били исказани засебно.

Цене радног сата, трошкова доласка и резервних делова су фиксне и не могу се мењати за време трајања уговора.

У случају понуђене неуобичајено ниске понуде, наручилац ће поступити у складу са одредбама члана 143. Закона о јавним набавкама.

Понуђена цена (укупна упоредна вредност понуде) не представља вредност Уговора, већ служи само као обрачунска категорија за упоређивање понуда по критеријуму – цена.